title: Ehdotus neuvoston asetukseksi (EY) tietyistä munien kaupan pitämisen vaatimuksista annetun asetuksen (ETY) N:o 1907/90 muuttamisesta

text:
                EUROOPAN YHTEISÖJEN KOMISSIO
                                               Bryssel, 02.04.1996
                                               KOM(96) 140 lopull.
                                   Ehdotus
                     NEUVOSTON ASETUKSEKSI (EY)
tietyistä munien kaupan pitämisen vaatimuksista annetun asetuksen (ETY) N:o
                            1907/90 muuttamisesta
                             (komission esittämä)
 ---pagebreak---  ---pagebreak---                                         PERUSTELUT
Munien kaupan pitämisen yhteisiä vaatimuksia koskevassa asetuksessa (ETY) N:o
 1907/90 säädetään poikkeuksesta, joka koskee myyntiä tuottajilta vähittäiskauppiaille
tietyillä Suomen alueilla; poikkeus perustuu munien kaupan pitämisen erityisiin
edellytyksiin näillä alueilla.
On ehdotettu vähemmän syrjäisten alueiden poistamista tästä luettelosta, koska
pakkaamojen lisääntynyt määrä on johtanut kaupan pitämisen edellytysten paranemiseen
kyseisillä alueilla liittymisen jälkeen. On myös ehdotettu, että tulevaisuudessa mahdolliset
luettelon supistukset tehtäisiin hallintokomiteamenettelyllä kyseisten alueiden luettelon
tulevien muutosten helpottamiseksi.
Ehdotetulla toimenpiteellä ei ole taloudellista vaikutusta yhteisön budjettiin.
                                              i
 ---pagebreak---                          NEUVOSTON ASETUS (EY) N:o                       /96
  tietyistä munien kaupan pitämisen vaatimuksista annetun asetuksen (ETY) N:o
                                   1907/90 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon muna-alan yhteisestä markkinajärjestelystä 29 päivänä lokakuuta 1975
annetun neuvoston asetuksen (ETY) N:o 2771/751 ja erityisesti sen 2 artiklan 2 kohdan,
ottaa huomioon komission ehdotuksen,
sekä katsoo, että
asetuksessa (ETY) N.o 1907/902 säädetään tietyistä munien kaupan pitämisen
vaatimuksista, ja
tätä asetusta ei sovelleta myyntiin tuottajilta vähittäiskauppiaille tietyillä Suomen alueilla
niiden munien kaupan pitämistä koskevien erityisten edellytysten vuoksi; luetteloa näistä
alueista olisi muutettava ottaen huomioon parantuneet kaupan pitämisen edellytykset,
jotka johtuvat pakkaamojen lisääntyneestä määrästä Suomen vähemmän syrjäisillä
alueilla; tätä listaa koskevien tulevien supistusten helpottamiseksi ne olisi hyväksyttävä
asetuksen (ETY) N:o 2771/75 17 artiklan mukaisesti,
         EYVL N:o L 282, 1.11.1975, s. 49. Asetus sellaisena kuin se on viimeksi muutettuna asetuksella
         (EY) N:o 2916/95 (EYVL N:o L 305, 19.12.1995, s. 49)
         EYVL N:o L 173, 6.7.1990, s. 5. Asetus sellaisena kuin se on viimeksi muutettuna asetuksella
         (EY) N.o 3117/94 (EYVL N:o L 330, 21.12.1994, s. 4)
                                                   3
 ---pagebreak--- ON ANTANUT TÄMÄN ASETUKSEN
                                            1 artikla
Muutetaan asetus (ETY) N:o 1907/90 seuraavasti:
                 lisätään 2 artiklan 3 kohtaan alakohta seuraavasti:
                         "Liitteessä II olevaa luetteloa Suomen alueista voi supistaa
                         asetuksen (ETY) N.o 2771/75 17 artiklassa säädettyä menettelyä
                         noudattaen."
                 korvataan liite II tämän asetuksen liitteellä.
                                           2 artikla
Tämä asetus tulee voimaan seitsemäntenä päivänä sen jälkeen, kun se on julkaistu
Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa
jäsenvaltioissa.
Tehty Brysselissä
                                                                     Neuvoston puolesta
                                              <f
 ---pagebreak---                                       LUTE
                                    "LUTE II
                 2 artiklan 3 kohdassa tarkoitetut Suomen alueet
Seuraavat läänit
       - Lappi
       - Oulu
       - Pohjois-Karjala
       - Kuopio
       - Ahvenanmaa"
                                        5
 ---pagebreak---  ---pagebreak---                                                                ISSN 1024-4492
                                                     KOM(96) 140 lopullinen
                                                 ASIAKIRJAT
FI                                                                        03
                                         Luettelonumero : CB-CO-96-146-FI-C
                                                          ISBN 92-78-02210-1
Euroopan yhteisöjen virallisten julkaisujen toimisto
L-2985 Luxemburg
                                           <c


				|

		52011PC0295

			EUROOPAN PARLAMENTIN JA NEUVOSTON ASETUS eurometallirahojen liikkeeseenlaskusta Ehdotus EUROOPAN PARLAMENTIN JA NEUVOSTON ASETUS eurometallirahojen liikkeeseenlaskusta /* KOM/2011/0295 lopull. - COD 2011/0131 */

			   	2011/0131 (COD)
Ehdotus
EUROOPAN PARLAMENTIN JA NEUVOSTON ASETUS
eurometallirahojen liikkeeseenlaskusta
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 133 artiklan,
ottavat
huomioon Euroopan komission ehdotuksen,
ottavat
huomioon Euroopan keskuspankin lausunnon,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
noudattavat
tavallista lainsäätämisjärjestystä,

sekä katsovat seuraavaa:
(1)
Metallirahojen keräilykappaleista 23 päivänä
marraskuuta 1998 ja 5 päivänä marraskuuta 2002 annetuissa neuvoston
päätelmissä, liikkeeseen tarkoitettujen eurokolikoiden kansallisia puolia ja
liikkeeseenlaskua koskevista yhteisistä suuntaviivoista 19 päivänä joulukuuta
2008 annetussa komission suosituksessa 2009/23/EY[1], jonka neuvosto hyväksyi 10 päivänä
helmikuuta 2009 antamissaan päätelmissä, ja euroseteleiden ja -metallirahojen
laillisen maksuvälineaseman soveltamisalasta ja vaikutuksista 22 päivänä
maaliskuuta 2010 annetussa komission suosituksessa 2010/191/EU[2] vahvistetaan suositellut käytännöt, jotka
koskevat eurometallirahojen keräilykappaleita ja liikkeeseen tarkoitettujen
eurometallirahojen, myös liikkeeseen tarkoitettujen erikoisrahojen,
liikkeeseenlaskua sekä kuulemista, joka olisi tehtävä ennen kiertoon kelpaavien
eurometallirahojen tuhoamisesta.
(2)
Eurometallirahojen liikkeeseenlaskua koskevien
pakollisten säännösten puuttuminen voi johtaa erilaisiin käytäntöihin
jäsenvaltioissa eikä yhteiselle rahalle muodostu riittävän hyvin integroitua
kehystä. Oikeudellisen avoimuuden ja oikeusvarmuuden vuoksi on tarpeen ottaa
käyttöön eurometallirahojen liikkeeseenlaskua koskevat sitovat säännöt.
(3)
Euron käyttöönotosta 3 päivänä toukokuuta 1998
annetun neuvoston asetuksen (EY) N:o 974/98[3]
mukaan neuvoston vahvistamien yksikköarvojen ja teknisten eritelmien mukaisilla
euro- ja senttimääräisillä metallirahoilla on laillisen maksuvälineen asema
kaikissa kyseisessä asetuksessa määritellyissä ’osallistuvissa
jäsenvaltioissa’. Yksikköarvot ja tekniset eritelmät vahvistetaan liikkeeseen
tarkoitettujen eurometallirahojen yksikköarvoista ja teknisistä eritelmistä 3
päivänä toukokuuta 1998 annetussa neuvoston asetuksessa (EY) N:o 975/98[4].
(4)
Liikkeeseen tarkoitettujen tavallisten
eurometallirahojen ohella jäsenvaltiot voivat myös laskea liikkeeseen erityisen
aiheen juhlistamiseksi euromääräisiä erikoisrahoja; tällaisten metallirahojen
liikkeeseenlaskujen lukumäärä on rajoitettu vuotta ja liikkeeseen laskevaa
jäsenvaltiota kohti. Lisäksi on tarpeen rajoittaa liikkeeseen tarkoitettujen
erikoisrahojen määrää, jotta tällaisten metallirahojen osuus kaikista
liikkeessä olevista kahden euron metallirahoista pysyy riittävän pienenä.
Erikoisrahoja olisi kuitenkin voitava laskea liikkeeseen tarvittava määrä,
jotta niitä on riittävästi saatavilla.
(5)
Jäsenvaltioiden olisi myös voitava laskea
liikkeeseen eurometallirahojen keräilykappaleita, joita ei ole tarkoitettu
liikkeeseen ja jotka on voitava helposti erottaa liikkeeseen tarkoitetuista
eurometallirahoista. Eurometallirahojen keräilykappaleilla olisi oltava
laillisen maksuvälineen asema ainoastaan liikkeeseen laskevassa jäsenvaltiossa
eikä niiden liikkeeseenlaskun tavoitteena saisi olla kiertoon ottaminen.
(6)
Sen varmistamiseksi, ettei eurometallirahojen
keräilykappaleita sekoiteta liikkeeseen tarkoitettuihin eurometallirahoihin, ne
olisi voitava erottaa helposti jälkimmäisistä. Lisäksi on tarkoituksenmukaista,
että eurometallirahojen keräilykappaleiden liikkeeseenlaskut otetaan huomioon
siinä metallirahamäärässä, jonka Euroopan keskuspankki (EKP) hyväksyy, mutta
yhteenlaskettuna eikä kunkin yksittäisen liikkeeseenlaskun perusteella.
(7)
Olisi asianmukaista ja osallistuvien
jäsenvaltioiden yleisen käytännön mukaista, että liikkeeseen tarkoitetut
eurometallirahat, myös liikkeeseen tarkoitetut erikoisrahat, lasketaan
liikkeeseen nimellisarvoisina, vaikka pieni osa niistä voidaan myydä
korkeampaan hintaan, jos metallirahat on tuotettu erityislaatuisina tai tarjotaan
erityisessä pakkauksessa.
(8)
Sen välttämiseksi, että jokin jäsenvaltio tuhoaa
kiertoon kelpaavia eurometallirahoja vaikka niitä voidaan tarvita jossain
toisessa jäsenvaltiossa, jäsenvaltioiden olisi kuultava toisiaan ennen
tällaisten metallirahojen tuhoamista,
OVAT HYVÄKSYNEET TÄMÄN ASETUKSEN:
1 artikla
Kohde
Tässä asetuksessa vahvistetaan säännöt
liikkeeseen tarkoitettujen eurometallirahojen, myös liikkeeseen tarkoitettujen
erikoisrahojen, liikkeeseenlaskusta, eurometallirahojen keräilykappaleiden
liikkeeseenlaskusta ja kuulemisesta, joka tehdään ennen kiertoon kelpaavien
eurometallirahojen tuhoamista.
2 artikla
Määritelmät
Tässä
asetuksessa tarkoitetaan
1. ’liikkeeseen tarkoitetuilla
eurometallirahoilla’ eurometallirahoja, jotka on tarkoitettu liikkeeseen ja
joiden yksikköarvot ja tekniset eritelmät vahvistetaan 3 päivänä toukokuuta
1998 annetussa neuvoston asetuksessa (EY) N:o 975/98;
2. ’liikkeeseen tarkoitetuilla euromääräisillä
erikoisrahoilla’ liikkeeseen tarkoitettuja eurometallirahoja, jotka on tarkoitettu
juhlistamaan neuvoston asetuksen (EY) N:o 975/98 1 f artiklassa
tarkoitettua erityistä aihetta;
3. ’eurometallirahojen keräilykappaleilla’
keräilyyn tarkoitettuja eurometallirahoja, joita ei ole tarkoitettu
liikkeeseen.
3 artikla
Eurometallirahojen
tyypit
Jäsenvaltiot voivat
laskea liikkeeseen kahdentyyppisiä eurometallirahoja: liikkeeseen
tarkoitetuttuja eurometallirahoja, jotka sisältävät myös liikkeeseen
tarkoitetut euromääräiset erikoisrahat, ja eurometallirahojen
keräilykappaleita.
4 artikla
Liikkeeseen
tarkoitettujen eurometallirahojen liikkeeseenlasku
1. Liikkeeseen
tarkoitetut eurometallirahat on laskettava liikkeeseen nimellisarvoisina.
2. Poiketen siitä,
mitä 1 kohdassa säädetään, pieni osa, joka ei ole yli 5:tä prosenttia
liikkeeseen laskettujen eurometallirahojen kokonaisarvosta ja -määrästä,
voidaan laskea liikkeeseen nimellisarvoa korkeampaan hintaan, jos se on
perusteltua metallirahan erityisen laadun tai erityisen pakkauksen vuoksi.
5 artikla
Liikkeeseen
tarkoitettujen euromääräisten erikoisrahojen liikkeeseenlasku
1. Kukin osallistuva jäsenvaltio voi laskea
vuosittain liikkeeseen vain yhden euromääräisen erikoisrahan, lukuun ottamatta
tapauksia, joissa
a) kaikki osallistuvat jäsenvaltiot laskevat
yhdessä liikkeeseen euromääräisen erikoisrahan;
b) liikkeeseen tarkoitettu euromääräinen
erikoisraha lasketaan mahdollisesti liikkeeseen, jos valtionpäämies
väliaikaisesti puuttuu tai on nimitetty tilapäisesti.
2. Kussakin yksittäisessä liikkeeseenlaskussa
liikkeeseen laskettavien erikoisrahojen kokonaismäärä ei saa ylittää korkeampaa
seuraavista kahdesta enimmäismäärästä:
a) 0,1 prosenttia kaikkien osallistuvien
jäsenvaltioiden erikoisrahan liikkeeseenlaskuvuotta edeltävän vuoden alkuun
mennessä liikkeeseen laskemien kahden euron metallirahojen kokonaismäärästä;
enimmäismäärää voidaan korottaa 2,0 prosenttiin kaikkien osallistuvien
jäsenvaltioiden liikkeeseen laskemista kaikista kahden euron metallirahoista,
jos juhlistetaan laajalti tunnustettua ja erittäin symbolista tapahtumaa; tässä
tapauksessa liikkeeseen laskeva jäsenvaltio ei saa laskea liikkeeseen toista
erikoisrahaa neljän seuraavan vuoden aikana ja sen on lisäksi perusteltava
korkeamman enimmäismäärän soveltaminen;
b) 5,0 prosenttia kyseisen liikkeeseen
laskevan jäsenvaltion erikoisrahan liikkeeseenlaskuvuotta edeltävän vuoden
alkuun mennessä liikkeeseen laskemien kahden euron metallirahojen
kokonaismäärästä.
3. Euroryhmä hyväksyy kaikkien osallistuvien
jäsenvaltioiden yhdessä liikkeeseen laskemien euromääräisten erikoisrahojen
liikkeeseenlaskun.
6 artikla
Eurometallirahojen
keräilykappaleiden liikkeeseenlasku
1. Eurometallirahojen
keräilykappaleilla on laillisen maksuvälineen asema ainoastaan liikkeeseen
laskevassa jäsenvaltiossa.
Metallirahan
liikkeeseen laskeneen jäsenvaltion on oltava metallirahassa selkeästi ja
helposti tunnistettavissa.
2. Jotta
eurometallirahojen keräilykappaleet olisivat helposti erotettavissa liikkeeseen
tarkoitetuista eurometallirahoista, niiden on täytettävä kaikki seuraavat
perusteet:
a) niiden
yksikköarvon on poikettava liikkeeseen tarkoitettujen eurometallirahojen
yksikköarvoista;
b) niissä ei saa
käyttää kuvia, jotka ovat samanlaisia kuin liikkeeseen tarkoitettujen
eurometallirahojen yhteisellä puolella tai minkä tahansa liikkeeseen
tarkoitetun eurometallirahan kansallisella puolella olevat kuvat;
c) niiden värin,
halkaisijan ja painon on poikettava vähintään kahden ominaisuuden osalta
selvästi liikkeeseen tarkoitetuista eurometallirahoista; eroa on pidettävä
selvänä, jos arvot, sallitut poikkeamat mukaan luettuna, ovat liikkeeseen
tarkoitetuille eurometallirahoille vahvistettujen vaihteluvälien ulkopuolella;
d) niissä ei saa olla
tiheästi hammastettua tai ”espanjalaisen kukan” muotoista syrjää.
3. Eurometallirahojen
keräilykappaleet voidaan laskea liikkeeseen nimellisarvoisina tai nimellisarvon
ylittävinä.
4. Eurometallirahojen
keräilykappaleiden liikkeeseenlaskut on otettava yhteenlaskettuna huomioon
EKP:n hyväksymässä metallirahamäärässä.
5.
Jäsenvaltioiden on toteutettava kaikki aiheelliset toimenpiteet sen
estämiseksi, että eurometallirahojen keräilykappaleita käytetään maksuvälineinä
(esimerkiksi erikoispakkaukset, aitoustodistus, liikkeeseen laskevan
viranomaisen ennakkoilmoitus tai liikkeeseenlasku nimellisarvon ylittävänä).
7 artikla
Kuuleminen ennen liikkeen tarkoitettujen eurometallirahojen tuhoamista
Ennen kuin sellaiset liikkeeseen tarkoitetut
eurometallirahat tuhotaan, jotka eivät ole asetuksen (EU) N:o 1210/2010[5] 2 artiklan b alakohdassa tarkoitettuja
kiertoon kelpaamattomia eurometallirahoja, jäsenvaltioiden on kuultava toisiaan
talous- ja rahoituskomitean asiaa käsittelevän alakomitean välityksellä ja
ilmoitettava asiasta neuvosten asetuksessa (EY) N:o 974/98[6] määriteltyjen osallistuvien jäsenvaltioiden
rahapajojen johtajille.
8 artikla
Voimaantulo
Tämä asetus tulee voimaan
kahdentenakymmenentenä päivänä sen jälkeen, kun se on julkaistu Euroopan
unionin virallisessa lehdessä.
Tämä asetus on kaikilta osiltaan
velvoittava, ja sitä sovelletaan sellaisenaan jäsenvaltioissa perussopimusten
mukaisesti.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
[1]               EUVL
L 9, 14.1.2009, s. 52.
[2]               EUVL
L 83, 30.3.2010, s. 70.
[3]               EYVL
L 139, 11.5.1998, s. 1.
[4]               EYVL
L 139, 11.5.1998, s. 6.
[5]               EUVL
L 339, 22.12.2010, s. 1.
[6]               EYVL L 139, 11.5.1998, s. 1.